el el el el el id el el el el el el el el el el it el el el en el el el el en el el el el el el el en el el el el el el el el el el el el en el el en el el en el el en el el el
Συναντήσαμε τη Δώρα Γιαννάκου –Παρίση στο σπίτι της στο Μόλυβο.
Με το γλυκό της χαμόγελο  μας υποδέχτηκε στο ισόγειο του σπιτιού της,δίπλα στις διάσημες παραδοσιακές της κούκλες  και μας μίλησε τόσο για τη ζωή της όσο και για τα κειμήλια που φιλοξενεί μέσα στο σπίτι –Μουσείο  του 1790 και που πολύ θα ήθελε να λειτουργεί ως αυθεντικό Μουσείο της περιοχής.
Οι μοναδικές της κούκλες -90 σχέδια τον αριθμό- έχουν τη σφραγίδα της UNESCO ,σημαντική τιμή αλλά και επιβεβαίωση ότι αυτές οι μοναδικές παραδοσιακές φιγούρες αποτελούν ένα αναπόσταστο κομμάτι της ζωντανής ακόμη παράδοσης μας. Λιομαζώχτρες ,αφεντάδες ,γυναίκες και άντρες με όλες τις παραδοσιακές στολές , φτιάχτηκαν μια προς μια με κόπο και πολύ φαντασία  και βέβαια ως μοντελίστ η ίδια επιμελήθηκε όλα τα ρούχα  που επιμελήθηκε εξ ολοκλήρου.
Μάταια προσπάθησε όλα αυτά τα χρόνια να βρει κάποιον αρμόδιο φορέα που θα αναλάμβανε να τρέξει ένα εκπαιδευτικό πρόγραμμα ώστε να μεταλαμπαδεύσει η ίδια  τις γνώσεις της στους νέους του χωριού αλλά και της πόλης. Παράλληλα από το 1985 ξεκίνησε έναν  αγώνα  για να συντηρήσει σωστά τις οροφογραφίες του σπιτιού αλλά και το ίδιο το σπίτι. Ακόμη και αν απευθύνθηκε σε φορείς  δυστυχώς κανείς δεν ενδιαφέρθηκε να αναγνωρίσει το κτίριο ως  ένα από τα πιο παλιά κτίρια του Μολύβου το οποίο έχει διατηρηθεί σε μεγάλο βαθμό και στα δύο του πατώματα.
«Αναμφισβήτητα είναι μεγάλη τύχη να έχεις ένα γενέθλιο τόπο φορτισμένο με τόση ιστορία και μνήμες, όπως είναι η Μήθυμνα της Λέσβου.Μια ζωντανή μαρτυρία είναι ο μοναδικός και ιδιαίτερος αρχιτεκτονικός χαρακτήρας της Μήθυμνας που, σε εναρμόνιση με τις φυσικές ομορφιές της, την καθιστούν ένα ανεκτίμητο στολίδι για τη Λέσβο και το Αιγαίο.
Σ’ αυτή σώζονται ακόμα πολλά αρχοντικά που χρονολογούνται απ’ το τέλος του 18ου αιώνα. Τα περισσότερα απ’ αυτά τα παραδοσιακά σπίτια είναι διώροφα, με υλικά δόμησης την πέτρα και το ξύλο. Παρατηρούμε τον ξύλινο όροφο να έχει μεγαλύτερες διαστάσεις από το αντίστοιχο ισόγειο και να προεξέχει στο δρόμο δημιουργώντας τα «σαχνισιά», έτσι ονομάζονται αυτές οι χαρακτηριστικές και ιδιότυπες ξύλινες προεξοχές. Ένα απ’ αυτά είναι το σπίτι μου το αρχοντικό Γιαννάκου από τα ωραιότερα αρχοντικά της Λέσβου», γράφει στο blog της μέσα από οποίο κάνει γνωστές ευρέως και τις συνταγές της που έχει παρουσιάσει τόσο μέσα από τα βιβλία της όσο και από εκπομπές που έκανε στην ταράτσα του σπιτιού της για μεγάλα τηλεοπτικά κανάλια και με διάσημους Έλληνες σεφ.
«Χτίστηκε το 1790 και ήταν η κατοικία τούρκου Αγά της περιοχής. Το 1935, με την ανταλλαγή περιουσιών, πέρασε στην οικογένειά μου. Σήμερα ανήκει σε μένα που μαζί με το σύζυγό μου φροντίσαμε να το αναστηλώσουμε για να διατηρήσει στο χρόνο την αυθεντικότητα και την ιδιαιτερότητά του, ώστε να θεωρείται μια πολύτιμη αρχιτεκτονική κληρονομιά».
Το βιβλίο της Γεύσεις Αιγαίου περιλαμβάνει 65 συνταγές από τη Λέσβο, αλλά και ολόκληρο το Β. Αιγαίο που έχουν τις ρίζες τους στα παράλια της Μ. Ασίας, οι οποίες μεταφέρθηκαν στα νησιά από τους πρόσφυγες και εμπλουτίστηκαν από τις ντόπιες γευστικές συνήθειες. Τις συνταγές συνοδεύουν 150 φωτογραφίες με φαγητά αλλά και σπάνιες τοιχογραφίες από τα αρχοντικά της Λέσβου, παραδοσιακά κεραμικά, εργόχειρα, πίνακες του Θεόφιλου και τοπία).
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Το Μουσείο Teriade ταξιδεύει στην Κρήτη!
Ισίδωρος Ζουργός: “Η Λέσβος είναι πηγή έμπνευσης”
Βαρβαρα Γκιγκιλινη Όλες οι δημοσιεύσεις
Ολοκλήρωσε τις σπουδές δημοσιογραφίας και σκηνοθεσίας ειδήσεων στο Εργαστήρι Δημοσιογραφίας ενώ παράλληλα σπούδασε τουριστικές επιχειρήσεις στη Γερμανία. Ασχολείται με παραγωγή ντοκιμαντέρ που αφορούν στο νησί της Λέσβου και από το 2010 δραστηριοποιείται στις εκδόσεις "Ταρταρούγα" .